b"\n_START_ARTICLE_\nGentski zvonik\n_START_SECTION_\nZgodovina gradnje\n_START_PARAGRAPH_\nGradnja stolpa se je za\xc4\x8dela leta 1313 po zasnovi mojstra Jana van Haelsta. Njegovi na\xc4\x8drti so \xc5\xa1e vedno ohranjeni v mestnem muzeju Genta. Po prekinitvi zaradi vojne, kuge in politi\xc4\x8dnih pretresov je bila gradnja kon\xc4\x8dana leta 1380. Konec tega obdobja je bil na vrhu postavljen pozla\xc4\x8den zmaj, prinesen iz mesta Brugge. Najvi\xc5\xa1ji deli stavbe so bili ve\xc4\x8dkrat obnovljeni, deloma zato, da bi omogo\xc4\x8dili namestitev vedno ve\xc4\x8d zvonov._NEWLINE_Lokalni arhitekt Lieven Cruyl je leta 1684 oblikoval baro\xc4\x8dni zvonik. Njegova zasnova ni bila uresni\xc4\x8dena, leta 1771 je bil zvonik dokon\xc4\x8dan po oblikovanju Louisa 't Kindta. Na stolpu je bil leta 1851 postavljena neogotska konica iz litega \xc5\xbeeleza, a je bila poru\xc5\xa1ena med letoma 1911 in 1913. Nadomestila jo je trenutna kamnita konica. Dela so potekala pod vodstvom Valentina Vaerwijka, katerega zasnova je bila navdihnjena z izvirno obliko iz 14. stoletja.\n_START_SECTION_\nVloga zvonika\n_START_PARAGRAPH_\nV stoletjih so zvonik uporabljali za napovednik \xc4\x8dasa in razli\xc4\x8dna opozorila, pa tudi kot utrjeno stra\xc5\xbenico in kraj, na katerem so bili shranjeni dokumenti, ki dokazujejo ob\xc4\x8dinske privilegije. _NEWLINE_Zvonovi v zvoniku so se prvotno uporabljali samo za verske namene. Postopoma so zvonovi dobili sekularno vlogo z urejanjem vsakdanjega \xc5\xbeivljenja v rasto\xc4\x8dem srednjeve\xc5\xa1kem mestu. Alarmni zvonec Roeland, ki je bil name\xc5\xa1\xc4\x8den v zvoniku leta 1325, se je od leta 1378 naprej uporabljal tudi kot urni zvonec. Ob uri zvonjenja so sledili opozorilni signali na treh manj\xc5\xa1ih zvonovih z razli\xc4\x8dnimi toni. To je bil predhodnik kariljona (glasbeni instrument, ki je obi\xc4\x8dajno v zvoniku cerkve ali ob\xc4\x8dinske stavbe, sestavlja ga najmanj 23 litih bronastih zvonov). Zgradila sta ga znana izdelovalca zvonov Pieter in Fran\xc3\xa7ois Hemony v 17. stoletju in tehta 30 ton. Kariljon ima po obnovi leta 1982 53 zvonov. Leta 1993 mu je bil dodan \xc5\xa1e en zvon, imenovan Robert, z jasnim zvokom._NEWLINE_Prci zvonec v stolpu, ki se imenuje Roeland, je bil uporabljen tudi za opozarjanje dr\xc5\xbeavljanov Genta o bli\xc5\xbenjem sovra\xc5\xbeniku ali zmagi v bitki. Potem ko si je Karel V., sveti rimski cesar, podredil Gent, ki se mu je uprl, je odredil odstranitev Roelanda. Henry Wadsworth Longfellow se je v svoji pesmi Zvonik iz Bruggeja skliceval na Roelanda. _NEWLINE_Zvonik nastopa tudi v mestni himni, opozarja na ogenj ali poziva Gent\xc4\x8dane, da branijo de\xc5\xbeelo.\n_START_SECTION_\nDvorana tekstila in Mammelokker\n_START_PARAGRAPH_\nPravokotna dvorana, ki meji na zvonik, je bila zgrajena kot prostor za poslovanje s tkaninami, zaradi katerih je mesto v srednjem veku postalo bogato. V notranjosti so bile uradno pregledane in izmerjene ter sklenjene kup\xc4\x8dije. Ko je izdelovanje tkanin izgubilo pomen, je dvorana pritegnila nove uporabnike, med njimi ceh milice in \xc5\xa1olo sabljanja. Gradnja dvorane tekstila se je za\xc4\x8dela leta 1425 in se kon\xc4\x8dala 20 let kasneje, vendar le sedem od enajstih na\xc4\x8drtovanih obokov. Leta 1903 je bila struktura raz\xc5\xa1irjena s \xc5\xa1tirimi oboki v skladu s prvotnim na\xc4\x8drtom._NEWLINE_Majhen prizidek iz leta 1741, imenovan Mammelokker, se je uporabljal kot vhodna in stra\xc5\xbearska \xc4\x8detrt mestnega zapora, ki je zasedal del stare dvorane od 1742 do 1902. Ime se nana\xc5\xa1a na skulpturo rimske dobrodelne ustanove ((latinsko Caritas romana), ki stoji visoko nad vhodnimi vrati. Predstavlja rimsko legendo o zaporniku Cimonu. Cimon je bil obsojen na smrt zaradi lakote, vendar je pre\xc5\xbeivel in bil na koncu osvobojen, zahvaljujo\xc4\x8d svoji doje\xc4\x8di h\xc4\x8derki Pero, ki ga je med obiski na skrivaj dojila. Njena nesebi\xc4\x8dnost je navdu\xc5\xa1ila uradnike in so ga osvobodili. Izraz 'mammelokker' pomeni sesalec dojk."